Aspegic 0,5 g injektiokuiva-aine ja liuotin

Tromboosiprofylaksiaan endovaskulaaristen hoitojen yhteydessä.

Yksi injektiopullo sisältää kuiva-aineena lysiiniaasetyylisalisyyttiä 900 mg (= asetyylisalisyylihappo
500 mg), glysiiniä 100 mg.

Yksi liuotinampulli sisältää 5 ml injektiolaatuista vettä

Pakkauksen ohje saksankielinen

Lääkkeen valmistelu ja käyttö

* Kuiva-aineampullin sisältö liuotetaan pakkauksen mukana tulevaan liuottimeen välittömästi ennen käyttöä
* Lääkäri määrää annoksen
* Antotapa on yleensä i.v.-injektio
* Voidaan antaa myös infuusiona, jolloin valmiste annetaan infuusioliuokseen lisättynä (natriumkolridi, glukoosi tai sorbitoli)

Kontraindikaatiot ja haittavaikutukset

* Yliherkkyys asetyylisalisyylihapolle, salisylaatille, jollekin muulle ei-steroidaaliselle tulehduskipulääkkeelle (NSAID) ja / tai jollekin kuljetinaineista, hemofilia, maha- tai pohjukaissuolihaava, trombosytopenia, vaikea munuaisten vajaatoiminta
* Haittana pidentynyt vuotoaika (vaikutusaika jopa 4 – 8 päivää lääkityksen lopettamisesta), mikroverenvuodot, ruoansulatushäiriöt

Yhteisvaikutukset

* Voimistaa verihiutaleiden aggregaatiota estävien aineiden kuten hepariinin, oraalisten antikoagulanttien ja muiden trombolyyttisten aineiden tehoa
* Yhteisvaikutuksia useiden muiden lääkeaineiden kanssa
* Katso lisätietoja SFINX-PHARAO- interaktiotietokannasta

Käännös perustuu saksankieliseen valmisteyhteenvetoon Aspegic (rev. 9/2014)

12.6.2015, Duodecim lääketietokanta